མས་ཅད་ཡོངས་སུ་རྫོགས་པར་བྱེད་དེ།དགེ་བའི་ཆོས་དེ་དག་གིས་འཕགས་པ་ཟག་པ་མྱེད་པའི་ཆོས་རྣམས་སྒོམ་མོ།།དེ་དག་བསྒོམས་པས་རྒྱུན་ཏུ་ཞུགས་པའི་འབྲས་བུ
འཐོབ་བོ།།ལན་ཅིག་ཕྱིར་འོང་བའི་འབྲས་བུ་འཐོབ་བོ།།ཕྱིར་མྱི་འོང་བའི་འབྲས་བུ་འཐོབ་བོ།།དགྲ་བཅོམ་པ་ཉིད་འཐོབ་བོ།།རང་བྱང་ཆུབ་འཐོབ་བོ།།བླ་ན་མྱེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར

ཚང་རྒྱའོ།།དེ་ལ་བྱང་ཆུབ་སེམས་དཔའ་སེམས་དཔའ་ཆེན་པོ་བདག་ཉིད་ཀྱང་བརྩོན་འགྲུས་རྩོམ་མོ།།གཞན་ཡང་བརྩོན་འགྲུས་ལ་ཡང་དག་པར་སྐུལ་ལོ།།བརྩོན་འགྲུས་ཀྱི་ལེགས་པ་བརྗོད་དོ།།སེམས་ཅན་གཞན་གང་བརྩོན
འགྲུསྔ་རྩོམ་པ་དེ་དག་གི་ཡང་ལེགས་པ་རྗོད་ཅིང་མཐུན་པས་དགའ་བར་སྤྱོད་དོ།།དེ་ལྟར་བྱང་ཆུབ་སེམས་དཔའ་སེམས་དཔའ་ཆེན་པོ་དེས་སེམས་ཅན་དེ་དག་དེ་ལྟར་བརྩོན་འགྲུས་ལ་སྦྱར་ཅིང་།བརྩོན་འགྲུས་ལ་རབ་ཏུ་བཀོད་དེ།
རིམ་གྱིས་ཐེག་པ་གསུམ་པོས་ཡོངས་སུ་མྱ་ངན་ལས་ཟློ་སྟེ།རབ་འབྱོར་དེ་ལྷུར་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་ཤིང་།བརྩོན་འགྲུས་ཀྱི་ཕ་རོལ་ཏུ་ཕྱིན་པས་སེམས་ཅན་རྣམས
ཡོངས་སུ་སྡུད་པ་ཡིན་ནོ།།རབ་འབྱོར་ཇི་ལྟར་ན་བྱང་ཆུབ་སེམས་དཔའི་སེནས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་ཅིང་།བསམ་གཏན་གྱི་ཕ་རོལ་ཏུ་ཕྱིན་པ་ལ་སེམས་ཅན་རྣམས་སྦྱོར་བ་ཡིན་ཞེ་ན།རབ་འབྱོར
འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོས་སེམས་གཡེངས་པར་གྱུར་པའི་སེམས་ཅན་དག་མཐོང་ན།འདི་སྐད་དུ་སེམས་ཅན་ཁྱེད་ཅིའི་ཕྱིར་བསམ་གཏན་ལ་མཉམ་པར་མྱི་གཞོག་ཅེས་རྗོད་དེ།དེ་དག་རྐྱེན་དང་མྱི་ལྡན་
པའི་ཕྱིར་རོ་ཞེས་ཟེར་ན།དེ་ལ་བྱང་ཆུབ་སེམས་དཔའ་སེམས་དཔའ་ཆེན་པོ་དེ་སེམས་ཅན་དེ་དག་ལ་འདི་སྐད་དུ་འདེམས་ཏེ།ཀྱེ་སེམས་ཅན་དག་ངས་རྐྱེན་གང་དང་གང་གིས་ཕྱི་ནང་གི་ཆོས་ལ་རྣམ་པར་རྟོག་པར་མྱི་འགྱུར་བ་དེ་ལྟ།།
བུའི་རྐྱེན་ཉེ་བར་བསྒྲུབ་པར་བྱའོ་ཞེས་ནས།བྱང་ཆུབ་སེམས་དཔའ་སེམས་དཔའ་ཆེན་པོ་དེ་སེམས་ཅན་དེ་དག་ལ་རྐྱེན་གང་དང་གང་ཉེ་བར་བསྒྲུབས་པས་རྣམ་པར་རྟོག་པར་མྱི་འགྱུར་བ་དེ་ལྟ་བུའི་རྐྱེན་ཉེ་བར་སྒྲུབ་སྟེ།དེའི་ཕྱིར་དེ།

དག་རྣམ་པར་རྟོག་བྱ་ཆད་ནས།བསམ་གཏན་དང་པོ་ལ་སྙོམས་པར་འཇུག་གོ།།བསམ་གཏན་གཉིས་པ་ལ་སྙོམས་པར་འཇུག་གོ།།བསམ་གཏན་གསུམ་པ་ལ་སྙོམས་པར་འཇུག་གོ།།བསམ་གཏན་བཞི་པ་ལ་
སྙོམས་པར་འཇུག་གོ།།བྱམས་པ་ལ་སྙོམས་པར་འཇུག་གོ།།སྙིང་རྗེ་ལ་སྙོམས་པར་འཇུག་གོ།།དགའ་བ་ལ་སྙོམས་པར་འཇུག་གོ།།བཏང་སྙོམས་ལ་སྙོམས་པར་འཇུག་གོ།གཟུགས་མྱེད་པའི་སྙོམས་པར་འཇུག་པ་བཕྱི་ལ་སྙོམས
པཔར་འཇུག་གོ།དེ་དག་བསམ་གཏན་དང་།ཚད་མྱེད་པ་དང་།གཟུགས་མྱེད་པའི་སྙོམས་པར་འཇུག་པ་དེ་དག་གིས་སེམས་དུལ་བར་གྱུར་པས།དྲན་པ་ཉེ་བར་གཞག་པ་བཞི་སྒོམ་མོ།།ཡང་དག་པར་སྤོང་བ་བཞི་སྒོམ་མོ།།
རྫུ་འཕྲུལ་གྱི་རྐང་པ་བཞི་སྒྲོམ་མོ།།དབང་པོ་ལྔ་སྒོམ་མོ།།སྟོབས་ལྔ་སྒོམ་མོ།།བྱང་ཆུབ་ཀྱི་ཡན་ལག་བདུན་སྐྱོམ་མོ།།འཕགས་པའི་ལམ་ཡན་ལག་བརྒྱད་པ་སྒོམ་མོ།།རྣམ་པར་ཐར་པའི་གྲོ་གསུམ་སྒོམ་མོ།།དེ་དག
བསྒོམས་པས་རིམ་གྱིས་ཐེག་པ་གསུམ་པོས་ཡོངས་སུ་མྱ་ངན་ལས་འདའ་སྟེ།དེ་ལ་ལཱ་ལཱ་ནི་བླ་ནཱ་མྱེད་པ་ཡང་དག་པར་རྫོགས་པའི་བྱང་ཆུབ་ཀྱི་བར་དུ་བྱང་ཆུབ་ཀྱི་ལམྦྷ་ལས་ཡོངས་སུ་མྱི་ཉམ་སྟེ།རབ་འབྱོར་དེ་ལྟར་ན་བྱང་ཆུབ
སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་ཤིང་།ཏིང་ངེ་འཛིན་གྱི་ཕ་རོལ་ཏུ་ཕྱིན་པས་སེམས་ཅན་རྣམས་ཡོངས་སུ་སྡུད་པ་ཡིན་ནོ།།རབ་འབྱོར་ཇི་ལྟར་ནི་བྱང་ཆུབ་སེམས་དཔའ་སེམས
དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་ཅིང་།ཤེས་རབ་ཀྱི་ཕ་རོལ་ཏུ་ཕྱིན་པས་སེམས་ཅན་རྣམས་ཡོངས་སུ་སྤྱོད་པ་ཡིན་ཞེ་ན།རབ་འབྱོར་འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོ

་ཕྱིན་པ་ལ་གནས་ཤིང་།ཤེས་རབ་འཆལ་པོར་གྱུར་པའི་སེམས་ཅན་དག་མཐོང་ན།འདི་སྐད་དུ་སེམས་ཅན་ཁྱེད་ཅིའི་ཕྱིར་ཤེས་རབ་མྱི་སྒོམ་ཞེས་རྗོད་དེ།དེ་དག་རྐྱེན་དང་མྱི་ལྡན་པའི་ཕྱིར་རོ་ཞེས་ཟེར་ན།དེ་ལ་བྱང་ཆུབ
སྙོམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་ཤིང་།སེམས་ཅན་དེ་དག་ལ་འདི་སྐད་དུ་འདེམས་ཏེ།ང་ལས་ཡོ་བྱད་རྣམས་ལྡོང་ལ་སྦྱིན་པ་བྱིན་ཅིག།ཚུལ་ཁྲིམས་སྲུངས་ཤིག།བཟོད་པ་སྙོམས
ཤིག།བརྩོན་འགྲུས་རྩོམས་ཤིག།ཏིང་ངེ་འཛིན་ལ་མཉམ་པར་ཞོག་ཤིག།རྣམ་པ་དེ་དག་ཡོངས་སུ་རྫོགས་པར་གྱིས་ལ།ཤེས་རབ་ཀྱི་ཕ་རོལ་ཏུ་ཕྱིན་པ་བསྒོམ་པ་ལ།བདག་གམ།སེམས་ཅན་ནམ།སྲོག་གམ།
འགྲོ་བ་འམ།གསོ་བའམ།སྐྱེས་བུ་འམ།གང་ཟག་གམ།ཤེད་ཅན་ནམ།ཤེད་བདག་གམ།བྱེད་པ་པོ་འམ།ཚོར་བ་པོ་འམ།ཤེས་པ་པོ་འམ།མཐོང་བ་པོའམ།གཟུགས་སམ།ཚོར་བའམ།འདུ་ཤེས་སམ།འདྲ་
བྱེད་དམ།རྣམ་པར་ཤེས་པ་འམ།འདོད་པའི་ཁམས་སམ།གཟུགས་ཀྱི་ཁམས་སམ།གཟུགས་མྱེད་པའི་ཁམས་སམ།སྦྱིན་པའི་ཕ་རོལ་ཏུ་ཕྱིན་པ་འམ།ཚུལ་ཁྲིམས་ཀྱི་ཕ་རོལ་ཏུ་ཕྱིན་པའམ།བཟོད་པའི་ཕ་རོལ་ཏུ་ཕྱིན
འམ།བརྩོན་འགྲུས་ཀྱི་ཕ་རོལ་ཏུ་ཕྱིན་པ་འམ།བསམ་གཏན་གྱི་ཕ་རོལ་ཏུ་ཕྱིན་པ་འམ།ཤེས་རབ་ཀྱི་ཕ་རོལ་ཏུ་ཕྱིན་པ་འམ།ནང་སྟོང་པ་ཉིད་དམ།ཕྱི་སྟོང་པ་ཉིད་དམ།ཕྱི་ནང་སྟོང་པ་ཉིད་དམ།།སྟོང་པ་ཉིད་སྟོང་པ་ཉིད་དམོ།
ཆེན་པོ་སྟོང་པ་ཉིད་དམ།དོན་དམ་པ་སྟོང་པ་ཉིད་དམ།འདུས་བྱས་སྟོང་པ་ཉིད་དམ།འདུས་མ་བྱས་སྟོང་པ་ཉིད་དམ།མཐའ་ལས་འདས་པ་སྟོང་པ་ཉིད་དམ།ཐོག་མ་དང་ཐ་མ་མྱེད་པ་སྟོང་པ་ཉིད་དམ།དོར་བ་མྱེད་པ་སྟོང་པ་ཉིད་དམ།

རང་བཞིན་སྟོང་པ་ཉིད་དམ།ཆོས་ཐམས་ཅད་སྟོང་པ་ཉིད་དམ།རང་གི་མཚན་ཉིད་སྟོང་པ་ཉིད་དམ།མྱི་དམྱིགས་པ་སྟོང་པ་ཉིད་དམ།དངོས་པོ་མྱེད་པ་སྟོང་པ་ཉིད་དམ།ངོ་བོ་ཉིད་སྟོང་པ་ཉིད་དམ།དངོས་པོ་མྱེད་པའི་
་བོ་ཉིད་སྟོང་པ་ཉིད་ནམ།དྲན་པ་ཉེ་བར་གཞག་པ་རྣམས་སམ།ཡང་དག་པར་སྤོང་བ་རྣམས་སམ།རྫུ་འཕྲུལ་གྱི་རྐང་པ་རྣམས་སམ།དབང་པོ་རྣམས་སམ།སྟོབས་རྣམས་སམ།བྱང་ཆུབ་ཀྱི་ཡན་ལག་རྣམས་སམ།འཕགས
པའི་ལམ་ཡན་ལག་བརྒྱད་པའམ།འཕགས་པའི་བདེན་པ་རྣམས་སམ།བསམ་གཏན་རྣམས་སམ།ཚད་མྱེད་པ་རྣམས་སམ།གཟུགས་མྱེད་པའི་སྙོམས་པར་འཇུག་པ་རྣམས་སམ།རྣམ་པར་ཐར་པ་རྣམས་སམ།མཐར
ཀྱིས་གནས་པའི་སྙོམས་པར་འཇུག་པ་རྣམས་སམ།རྣམ་པར་ཐར་པའི་སྒོ་སྟོང་པ་ཉིད་དང་།མཚན་མ་མྱེད་པ་དང་།སྨོན་པ་མྱེད་པའམ།མངོན་པར་ཤེས་པ་རྣམས་སམ།ཏིང་ངེ་འཛིན་རྣམས་སམ།གཟུངས་ཀྱི་སྒོ་རྣམས་སམ།
དེ་བཞིན་གཤེགས་པའི་སྐྱོ་བསྒྲ་རྣམས་སམ།མྱི་འཇིགས་པ་རྣམས་སམ།སོ་སོ་ཡང་དག་པར་རིག་པ་རྣམས་སམ།བྱམས་པ་ཆེན་པོ་འམ།སྙིང་རྗེ་ཆེན་པོ་འམ།སངས་རྒྱས་ཀྱི་ཆོས་མ་འདྲེས་པ་རྣམས་སམ།རྒྱུན་ཏུ་ཞུགས་པའི
འབྲས་བུ་འམ།ལན་ཅིག་ཕྱིར་འོང་བའི་འབྲས་བུ་འམ།ཕྱིར་མྱི་འོང་བའི་འབྲས་བུ་འམ།དགྲ་བཅོམ་པ་ཉིད་དམ།རང་བྱང་ཆུབ་བམ།ལམ་གྱི་རྣམ་པ་ཤེས་པ་ཉིད་དམ།བླ་ན་མྱེད་པ་ཡང་དག་པར་རྫོགས་པའི་བྱང་ཆུབ་བམ།
ཆོས་གང་ཡང་ཡོད་དམ་རྟོགསོ་ཤིག་ཅེས་འདེམས་ཤིང་རྗེས་སུ་སྟོན་ཏེ།དེས་བྱང་ཆུབ་སེམས་དཔའ་སེམས་དཔའ་ཆེན་པོ་དེ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་ཚེ།ཆོས་གང་ལ་དམྱིགས་པས་མངོན་པར་ཞེན་པར་འགྱུར

་དེ་ལྟ་བུའི་ཆོས་གང་ཡང་མྱི་དམྱིགས་ཏེ།དེ་ལ་མངོན་པར་ཞེན་པ་མྱེད་པས་ཆོས་གང་ཡང་སྐྱེ་བའམ།འགག་པའམ།ཀུན་ནས་ཉོན་མོངས་པའམ།རྣམ་པར་བྱང་བར་ཡང་དག་པར་དྷེ་སཱ་སུ་མི་མཐོང་སྟེ།ཡང་དག་པར་རྗེས་
སུ་མ་མཐོང་བས།འདི་ནི་སེམས་ཅན་དམྱལ་བ་པའོ།།འདི་ནི་བྱོལ་སོང་གི་སྐྱེ་གནས་པའོ།།འདི་ནི་གཤིན་རྗེའི་འཇིག་རྟེན་པའོ།།འདི་ནི་ལྷ་མ་ཡིན་གྱི་རིས་སུ་གཏོགས་པའོ།།འདི་ནི་ལྷའོ།།འདི་ནི་མྱིའོ།།འདི་ནི་ཚུལ
མས་དང་ལྡན་པའོ།།འདི་ནི་ཚུལ་ཁྲིམས་ངན་པ་ཅན་ནོ།།འདི་ནི་རྒྱུན་ཏུ་ཞུགས་པའོ།།འདི་ནི་ལན་ཅིག་ཕྱིར་འོང་བའོ།།འདི་ནི་ཕྱིར་མྱི་འོང་བྱའོ།།འདི་ནི་དགྲ་བཅོམ་པའོ།།འདི་ནི་རང་སངས་རྒྱས་སོ།།འདི་ནི་བྱང་ཆུབ
སེམས་དཔའོ།།འདི་ནི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་སོ་ཞེས་བྱ་བར་རྣམ་པར་མྱི་རྟོག་སྟེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ
ཕྱིན་པ་ལ་གནས་ཤིང་།ཤེས་རབ་ཀྱི་ཕ་རོལ་ཏུ་ཕྱིན་པས་སེམས་ཅན་རྣམས་ཡོངས་སུ་སྡུད་པ་ཡིན་ནོ།།རབ་འབྱོར་ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།དྲན་པ་ཉེ་བར
གཞག་པ་བཞི་ལ་སེམས་ཅན་རྣམས་སྦྱོར་བ་ཡིན་ཞེ་ན།རབ་འབྱོར་འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་སེམས་ཅན་དག་ལ་ཡོ་བྱད་རྣམས་ཉེ་བར་སྒྲུབ་སྟེ།ཡོ་བྱད་དེ་དག་གིས་ཡོངས་སུ་ཟིན་པའི་སེམས་ཅན་རྣམས
དྲན་པ་ཉེ་བར་གཞག་པ་བཞི་སྒོམ་མོ།།དྲན་པ་ཉེ་བར་གཞག་པ་དེ་དག་བསྒོམས་པས།འཁོར་བ་ལས་ཡོངས་སུ་ཐར་པར་འགྱུར་ཏེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ

གནས་ཤིང་།དྲན་པ་ཉེ་བར་གཞག་པ་བཞི་ལ་སེམས་ཅན་རྣམས་སྦྱོར་བ་ཡིན་ནོ།།རབ་འབྱོར་ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།ཡང་དག་པར་སྤོང་བ
བཞི་ལ་སེམས་ཅན་རྣམས་སྦྱོར་བ་ཡིན་ཞེ་ན།རབ་འབྱོར་འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་སེམས་ཅན་དག་ལ་ཡོ་བྱད་རྣམས་ཉེ་བར་སྒྲུབ་སྟེ།ཡོ་བྱད་དེ་དག་གིས་ཡོངས་སུ་ཟིན་པའི་སེམས་ཅན་རྣམས་ཡང་དག
པར་སྤོང་བ་བཞི་སྒོམ་མོ།།ཡང་དག་པར་སྤོང་བ་རྣམས་བསྒོམས་པས་འཁོར་བ་ལས་ཡོངས་སུ་ཐར་པར་འགྱུར་ཏེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།
ཡང་དག་པར་སྤོང་བ་བཞི་ལ་སེམས་ཅན་རྣམས་སྦྱོར་བ་ཡིན་ནོ།།རབ་འབྱོར་ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།རྫུ་འཕྲུལ་གྱི་རྐང་པ་བཞི་ལ་སེམས་ཅན་རྣམས་སྦྱོར་བ
ཡིཡིན་ཞེ་ན།རབ་འབྱོར་འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་སེམས་ཅན་དག་ལ་ཡོ་བྱད་རྣམས་ཉེ་བར་སྒྲུབ་སྟེ།ཡོ་བྱད་དེ་དག་གིས་ཡོངས་སུ་ཟིན་པའི་སེམས་ཅན་རྣམས་རྫུ་འཕྲུལ་གྱི་རྐང་པ་བཞི་སྒོམ་མོ།།རྫུ་འཕྲུལ
གྱི་རྐང་པ་རྣམས་བསྒོམས་པས།འཁོར་བ་ལས་ཡོངས་སུ་ཐར་པར་འགྱུར་ཏེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།རྫུ་འཕྲུལ་གྱི་རྐང་པ་བཞི་ལ་སེམས
ཅན་རྣམས་སྦྱོར་བ་ཡིན་ནོ།།རབ་འབྱོར་ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།དབང་པོ་ལྔ་ལ་སེམས་ཅན་རྣམས་སྦྱོར་བ་ཡིན་ཞེ་ན།རབ་འབྱོར་འདི་ལ་བྱང་ཆུབ་སེམས

དཔའ་སེམས་དཔའ་ཆེན་པོ་སེམས་ཅན་དག་ལ་ཡོ་བྱད་རྣམས་ཉེ་བཪྵ་སྒྲུབ་སྟེ།ཡོ་བྱད་དེ་དག་གིས་ཡོངས་སུ་ཟིན་པའི་སེམས་ཅན་རྣམས་དབང་པོ་ལྔ་སྐོམ་མོ།།དབང་པོ་རྣམས་བསྒོམས་པས་འཁོར་བ་ལས་ཡོངས་སུ་ཐར་པར་འགྱུར་ཏེ།རབ
འབྱོར་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།དབང་པོ་ལྔ་ལ་སེམས་ཅན་རྣམས་སྦྱོར་བ་ཡིན་ནོ།།རབ་འབྱོར་ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན
འི་ཕ་རོལ་ཏུ་ཕྱིན་པ་ལ་གནས་ཤིང་།།སྟོབས་ལྔ་ལ་སེམས་ནན་རྣམས་སྦྱོར་བ་ཡིན་ཞེ་ན།རབ་འབྱོར་འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་སེམས་ཅན་དགུལ་ཡོ་བྱད་རྣམས་སྐྱེ་བར་སྒྲུབ་སྟེ།ཡོ་བྱཱ་དེ་དག་གིས་མ
སྱ་ཟིན་པའི་སེམས་ཅན་རྣམས་སྟོབས་ལྔ་སྒོམ་མོ།།སྟོབས་རྣམས་བསྒོམས་པས་འཁོར་བ་ལས་ཡོངས་སུ་ཐར་པར་གྱུར་ཏེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང
སྐྱོབས་ལྔ་ལ་སེམས་ཅན་རྣམས་སྦྱོར་བ་ཡིན་ནོ།།རབ་འབྱོར་ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།བྱང་ཆུབ་ཀྱི་ཡན་ལག་བདུན་ལ་སེམས་ཅན་རྣམས་སྦྱོར་བ་ཡིན
ཞེ་ན།རབ་འབྱོར་འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་སེམས་ཅན་དགྲ་ལ་ཡོ་བྱད་རྣམས་ཉེ་བར་སྐྱོབ་སྟེ།ཡོ་བྱད་དེ་དག་གིས་ཡོངས་སུ་ཟིན་པའི་སེམས་ཅན་རྣམས་བྱང་ཆུབ་ཀྱི་ཡན་ལག་བདུན་སྒོམ་མོ།།།
བྱང་ཆུབ་ཀྱི་ཡན་ལག་བདུན་བསྒོམས་པས།འཁོར་བ་ལས་ཡོངས་སུ་ཐར་པར་འགྱུར་ཏེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་།བྱང་ཆུ